Le nkonzo inikwa nabanina olixhoba lobugebenga.
Xa umntu ethe walixhoba lobugebenga, anganxulumana namapolisa ngokutsalela umnxeba kwinombolo ethi 10111 okanye angaya kwisikhululo samapolisa esikufuphi kuye ukuze axele ngobu bugebenga.
Ummangali kufuneka aqinisekise ukuba uyayigcina le nombolo ye-CAS ukuze abhekise kuyo xa kwixesha elizayo ebuzisa malunga neli tyala lobugebenga.
Ukubangaba ummangali utyelela isikhululo samapolisa endawo ahlala kuyo ukuze axele ngobugebenga, uyakwamkelwa kwiZiko leNkonzo yaBahlali ligosa lamapolisa.
Idokethi eligqityiweyo linikwa umcuphi wamapolisa oyakuqhuba uphando. Yonke imibuzo ingabhekiswa kulo mcuphi.
Umcuphi uyakwazisa ummangali ukuba aye ninina enkundleni.
Le nkonzo ayihlawulelwa.